EkBass/fiwiki-20250220-pages-articles huggingface dataset:
Chrysaora melanaster

Chyrsaora melanaster on itäisen Tyynen valtameren meduusalaji. Sen uimakellon halkaisija voi kasvaa jopa 60-senttiseksi ja sen oranssipunaiset lonkerot 3 metriä pitkiksi. Lonkeroita on yleensä 24–32 kappaletta. C. melanasteria tavataan merenpinnasta 100 metrin syvyyteen asti. Kompassqualle.jpg Qualle Kompaßqualle 2006-01-02 2.jpg == Lähteet == == Aiheesta muualla == * World Register of Marine Species (WoRMS): Chrysaora melanaster Brandt, 1838 Luokka:Kiekkomeduusat
Keita

Keita on kaupunki, kunta ja Keitan departementin hallinnollinen keskus Tahouan alueella Nigerissä. Se sijaitsee Sahelin vyöhykkeellä noin 75 kilometriä Tahouasta kaakkoon. Kunnassa on 56 000 (vuonna 2010, arvio) ja kaupunkialueella 8 600 asukasta (vuonna 2001, väestönlaskenta). Keitan kunnan pinta-ala on 820 neliökilometriä. Se rajoittuu pohjoisessa Abalakin departementin Tabalakin, idässä Keitan departementin Ibohamanen, etelässä Garhangan ja lännessä Tamaskén kuntiin. Pinnanmuodostukseltaan alue on laaksojen halkomaa tasankoa. Tasangolla on pensas- ja heinäkasvillisuutta ja laaksoissa myös puustoa. Kasvillisuus ja eläimistö on kärsinyt suuresti ihmisen toiminnasta. Sadevesi kerääntyy muutamiin patoaltaisiin. Kuntaan kuuluu 47 hallintokylää, yksi perinteinen kylä, yhdeksän pikkukylää sekä kolme kaupunginosaa, joiden nimet ovat Idewaran, Lissawan ja Moulela. Asukkaat ovat hausoja, tuaregeja ja fulbeja. Heistä valtaosa on muslimeja, mutta joukossa on myös animisteja. Kaupungin kautta kulkee Tahouan ja Madaouan välinen maantie. Pääasiallinen elinkeino on sade- ja keinokasteluun perustuva maanviljely. Tärkeimmät viljelykasvit ovat hirssi, durra, lehmänpapu, maapähkinä, maissi, okra ja bataatti sekä kuivana aikana sipuli, tomaatti, peruna, kurpitsa, maniokki, vesimeloni ja salaatti. Jälkimmäisestä ryhmästä suurin osa menee myyntiin, mutta esimerkiksi hirssin tuotanto ei riitä edes perheiden omaan kulutukseen. Maanviljelyn ohella harjoitetaan lähinnä paimentolaisuuteen perustuvaa karjanhoitoa. Kotieläimiä ovat vuohet, lampaat, naudat, aasit sekä vähäisemmässä määrin kamelit, siipikarja ja hevoset. Naiset tekevät käsitöitä ja harjoittavat pienimuotoista kaupankäyntiä. Daniassa ja Galéssa on kipsi- ja kalkkiesiintymiä, joita hyödynnetään toistaiseksi vain käsivoimin. Vähintään yksi jäsen jokaisesta perheestä työskentelee muualla ansiotöissä. Matkailua alueelle ei ole lainkaan. Kunnassa on 33 alkeiskoulua ja kolme madrasaa, yläkoulu ja keskikoulu. Vuonna 2006 alkeiskoulua kävi 65 % lapsista. Terveyspalveluihin kuuluu kaksi terveyskeskusta, synnytyslaitos, apteekki, piirisairaala ja seitsemän terveysasemaa. Palvelujen tasoa kuvaa se, että kunnassa ei ole yhtään lääkäriä. Vesihuolto käsittää kaupunkikeskuksen vesijohdon, neljä käsivoimin toimivaa pumppukaivoa ja 69 sementillä vahvistettua kyläkaivoa. ==Lähteet== Luokka:Keitan departementti Luokka:Nigerin kaupungit
Supermarine Attacker

Supermarine Attacker on brittiläinen Supermarinen suunnittelema ja valmistama suihkuhävittäjä. Attackerin suunnittelu alkoi toisen maailmansodan aikana 1944 ja perustui ilmailuministeriön vaatimuksiin E.1/44. Koneen prototyypin ensilento oli 27. heinäkuuta 1946.Air Vectors: The Supermarine Attacker, Swift, & Scimitar Konetyypin aktiiviura oli suhteellisen lyhykäinen. Se kesti vuodet 1951–1954. Brittien ohella konetyyppiä käytti Pakistanin ilmavoimat, jolla se oli käytössä maatukikohdista toimivana. Toimintamatka oli 950 kilometriä, nousukyky 1 936 m/min. ja lakikorkeus 13 715 m. Attacker oli Ison- Britannian laivaston ilmavoimien ensimmäinen suihkumoottorinen hävittäjä.Military factory: Supermarine Attacker Lentotukialuskäyttöön suunniteltu suorasiipinen kone käytti Rolls-Royce Nene 3 -suihkumoottoria. == Lähteet == * === Viitteet === == Aiheesta muualla == * Supermarine Attacker, le premier jet de combat de la Fleet Air Arm Luokka:Brittiläiset hävittäjälentokoneet Luokka:1940-luvun hävittäjälentokoneet Attacker
Nokkosmaneetti

Nokkosmaneetti (Cyanea lamarckii) on Pohjois-Atlantilla esiintyvää meduusalaji, jonka halkaisija voi kasvaa 20-senttiseksi. Blue jellyfish in Brofjorden at Sandvik 15.jpg Underside of expanded bluefire jellyfish in Brofjorden at Sandvik 57.jpg Blå brandmand (Cyanea lamarckii).jpg|C. lamarckii rantahiekassa == Lähteet == Luokka:Kiekkomeduusat
Kuikka – alkulintu

Kuikka – alkulintu on valokuvaaja, biologi, kirjailija ja luontomatkaaja Mauri Leivon kuva- ja tietoteos miljoonia vuosia vanhasta kuikasta. Teos on ensimmäinen yksinomaan kuikkaan keskittyvä teos. Leivo on viime vuosina tehnyt useita luontoaiheisia valokuvakirjojaPekka Lehtonen: Mauri Leivo: Kuikka - alkulintu, viitattu 21.7.2023. Kuikkakirjan taustalla on neljäkymmenen vuoden mittainen ura kuikan kuvaamisessa, mutta kirjassa hän kertoo myös autenttisiin päiväkirjamerkintöjen perusteellaMinervakustannus.fi, viitattu 12.5.2012 erityisesti yhdestä kuikkaperheestä, jonka elämää hän pääsi seuraamaan rakentamansa suojan avulla.Mauri Leivon haastattelu Ylen aamu-tv:ssä, Areena, viitattu 12.5.2012 Teoksen kuvia luonnehditaan taiteellisiksi ja graafisiksi. Tuoreimpiin kuikkaa koskeviin tutkimuksiin perehtynyt Leivo antaa kuvien rinnalla runsaasti tietoa. Hän kertoo muun muassa, että Suomen kuikat eivät talvehdikaan Mustallamerellä ja Välimerellä, kuten usein on annettu ymmärtää, vaan luultavimmin Itämerellä. Tälle tiedolle hänellä on vahvat perusteet. Kirjan hinnasta menee euro kuikan suojeluun. Varoilla rahoitetaan BirdLife Suomen satelliittiseurantahanketta, jolla selvitetääm, missä suomalaiset kuikat talvehtivat.Kuikka – alkulintu, takakansi ==Katso myös== *Luettelo lintukirjoista ==Lähteet== Luokka:Kuikkalinnut Luokka:Vuoden 2012 kirjat Luokka:Suomalaiset biologian tietokirjat Luokka:Kirjat linnuista‎
Diplulmaris antarctica

Diplulmaris antarctica on meduusalaji, joka elää Etelämantereen ympärillä. Sen uimakellon halkaisija voi kasvaa 18-senttiseksi. File:Diplulmaris antarctica 2.jpg == Lähteet == Luokka:Kiekkomeduusat Luokka:Etelämantereen eläimistö
Metateesi (kielitiede)

Metateesi tarkoittaa kielitieteessä sanan äänteiden tai tavujen keskinäistä paikanvaihtoa. Esimerkiksi sanassa viitake ('viikate') kaksi viimeistä tavua ovat vaihtaneet keskenään paikkaa. Sanan vene alkuperäinen muoto on ollut *veneh, josta runokielessä käytetään metateettistä muotoa venhe. Esimerkki: * Leijona > jellona ==Lähteet== * ===Viitteet=== Luokka:Fonologia
Keita (departementti)

Keita on departementti Nigerin Tahouan alueella. Se sijaitsee Sahelin vyöhykkeellä. Departementin pinta-ala on 5 297 neliökilometriä. Asukkaita on 294 200 henkeä (vuonna 2010, arvio). Keitan departementti rajoittuu idässä Maradin alueen Dakoron departementtiin, etelässä Tahouan alueen Bouzan ja Illélan, lännessä Tahouan ja pohjoisessa Abalakin departamentteihin. Hallinnollinen keskus on Keitan kaupunki. Lisäksi siihen kuuluu kolme maalaiskuntaa: Garhanga, Ibohamane ja Tamaské. Tärkeimmät elinkeinot maanviljely (hirssi ja durra) sekä laiduntamiseen ja paimentolaisuuteen perustuva karjanhoito. Monet käyvät ansiotöissä muilla alueilla. ==Lähteet== *
Kuklen

Kuklen () on kaupunki Plovdivin alueella Etelä-Bulgariassa. Kuklenin kunnan asukasluku on 6 418 (vuonna 2011). Kunta sijaitsee 14 kilometriä alueen pääkaupungista Plovdivista. Valtaosa Kuklenista on Rodopivuoristoa mutta kunnan pohjoisosa yltää Ylä-Traakian tasangolle, jonne myös kunnan keskusta on sijoittunut. ==Lähteet== Luokka:Bulgarian kaupungit Luokka:Plovdivin alue
Puumaa mä metsästän

__NOTOC__ Puumaa mä metsästän on Stigin kolmas studioalbumi, joka julkaistiin 23. toukokuuta 2012. Sen julkaisee Warner Music Finland. Albumi nousi julkaisuviikollaan Suomen virallisen albumilistan 17. sijalle ja nousi neljännellä viikollaan iTunesin ladatuimpien levyjen listan 3. sijalle. == Taustaa == Albumin ensimmäinen single "Laululeija" kuultiin syksyllä 2011, kun Stig kilpaili kappaleella Uuden Musiikin Kilpailussa. Stig ylsi kappaleella kilpailun finaaliin ja sijoittui lopulta kolmanneksi. Albumin kaksi muuta singleä "Ryyppy" ja Setä Tamun tekemä remix-versio kappaleesta julkaistiin 25. maaliskuuta 2012. Musiikillisesti albumi on akustisempi kuin aikaisemmat albumit. Albumi sisältää myös Stigin aikaisempia hittikappaleita uudelleensovitettuina. Albumin kappaleesta "Ryyppy" ja nimikkokappaleesta "Puumaa mä metsästän" on julkaistu musiikkivideot. == Kappaleet == # # # # # # # # # # # (mukana Anna Puu & Yona) # # == Arvostelut == * MTV3: MTV: Levyarvio * Rumba: Rumba * Soundi: Soundi == Lähteet == Luokka:Stigin albumit Luokka:Vuoden 2012 albumit Luokka:Matti Mikkolan tuottamat albumit
Ulmaridae

Ulmaridae on kiekkomeduusoihin (Semaeostomeae) kuuluva heimo. == Lähteet == Luokka:Kiekkomeduusat
Tyttö sinä olet meritähti

"Tyttö sinä olet meritähti" on rap-yhtye Yön Poltteen 3. helmikuuta 2012 julkaistu single. Kappale ylsi parhaimmillaan Suomen virallisen singlelistan sijalle seitsemän ja on ollut myös Suomen Spotify-käyttäjien toiseksi kuunnelluin kotimainen kappaleTop 100 tracks from 2012 - Finland. ==Kappaleet== # Tyttö sinä olet meritähti ==Muuta== Kappaleen nimi on viittaus elokuvaan Tyttö sinä olet tähti. Kappaleen tapahtumat sijoittuvat Gerbyyn venevalkamaan, Vaasaan. Kappaleen alussa kuullaan myös puhelimessa kauppaneuvos Rabbe Grönblomia, jolta Stig vuokraa veneen. == Listasijoitukset == Lista Sija Suomen virallinen singlelista 7 Suomen virallinen latauslista 19 == Lähteet == Luokka:Yön Poltteen kappaleet Luokka:Setä Tamun tuottamat kappaleet Luokka:Vuoden 2012 kappaleet
Tazin piiri

Tazin piiri () on kuntatason itsehallintoalue Jamalin Nenetsian autonomisen piirikunnan koillisosassa Pohjois-Venäjällä. Piirin pinta-ala on 137 410 km2 ja sen hallintokeskus on Tazovskin kaupunkimainen taajama. Tazin piirin läpi virtaa Tazinlahteen laskeva Taz-joki; piiri muodostettiin aikoinaan tämän joen vesistöalueen mukaan. Tazin piiriin sijoittuvalla paikalla, myöhemmän Gaz- Salen kylän lähistöllä löydettiin 27. syyskuuta 1962 suuri maakaasukenttä. Tämä oli ensimmäinen koko arktisen alueen ja Jamalin-Nenetsian maakaasulöytö. Nykyäänkin piirin alueella on merkittävää petrokemian tuotantoa. Kaikkia alueen maakaasu- ja öljykenttiä ei kuitenkaan suurten etäisyyksien, tiettömien taipaleiden, ikiroudan ja ankarien arktisten olojen takia ole hyödynnetty. Tazin kunnallispiiri rajoittuu lounaassa Nadymin ja Purin piireihin, lännessä Obinlahteen, pohjoisessa Karanmereen, idässä Krasnojarskin aluepiiriin ja etelässä Krasnoselkupin piiriin. ==Väestö== Tazin piirin keskustaajaman toimii Tazovskin kaupunkimainen taajama. Piirin yhteenlaskettu asukasluku oli 2010 väestönlaskennan mukaan 16 537 henkeä. Kyliä ovat muun muassa myös maalaiskuntiensa keskuksina toimivat Antipajuta, Gaz-Sale, Gyda ja Nahodka. ==Liikenneyhteyksiä== Tazin piirin keskustaajama Tazovski on nykyään maantieyhteyden piirissä, paikallisteitä on muuallakin piirissä. Rautatie ei ulotu Tazin piirin alueelle. Tazovkista tieyhteys johtaa Urengoin kaupunkityyppiseen taajamaan ja sieltä Pur-joen takana sijaitsevaan Korotšajevon taajamaan (lähin rautatieasema). Lähin yli 100 000 asukkaan kaupunki on näistä noin 80 kilometriä itään sijaitseva Novyi Urengoi, jossa on rautatieaseman ohella lentoasema. Tazovskissa sekä Gaz-Salen (Tibei-Salen), Antipajutan, Napalkovon ja Gydan kylissä on luokkaa 2-4 kuukautta kesäkaudella avoinna oleva piensatama. Enemmistö piirin alueesta on taigaa tai subarktista tai arktista tundraa ilman valmiita, ympärivuotsia tieyhteyksiä. Novatek- kaasuyhtiö on rakentanut osana Jamal-LNG-hankkeen toista vaihetta Utrennin sataman ja LNG:n tuotantotaajaman Obinlahden itärannalle, noin 171 kilometriä Gydan kylästä länteen. Utrennin itäpuolelle on rakennettu Utrennin lentoasema, josta lennetään syöttöliikennevuoroja Obinlahden länsipuolella sijaitsevalle Sabettan lentoasemalle. ==Katso myös== *Gydan niemimaa ==Lähteet== ==Aiheesta muualla== * Tazin piirin sivut (tasu.ru) * Jamalo-Nenetski avtonomnyi okryg: Potštovnyje indeksy * Jamalo-Nenetski avtonomnyi okryg: Telefonnyje kody * Tazovskomu raiony 80 let. Juhlajulkaisu: Sem davov Tasy-Java, Moskova, 2010, ISBN 978-5-90-3330-24-9, 340 s., ladattavissa rar-pakattuna pdf-tiedostona. Sivulla 30 min video piiristä *
Franciscus Kopong Kung

Franciscus Kopong Kung (s. 3. elokuuta 1950) on indonesialainen roomalaiskatolinen piispa. Hänet vihittiin papiksi Larantukan hiippakuntaan 29. kesäkuuta 1982 ja nimitettiin sen koadjuuttoripiispaksi 2. lokakuuta 2001. Piispaksi vihkiminen seurasi 10. tammikuuta 2002. Pääkonsekraattorina toimi Darius Nggawa, jota avustivat Longinus Da Cunha ja Leo Laba Ladjar.Catholic- Hierarchy.org: Bishop Franciscus Kopong Kung Kopong Kungista tuli 16. kesäkuuta 2004 Larantukan piispa. == Lähteet == Luokka:Indonesialaiset papit Luokka:Katoliset piispat Luokka:Vuonna 1950 syntyneet Luokka:Elävät henkilöt
Leo Laba Ladjar

Leo Laba Ladjar (s. 4. marraskuuta 1943) on indonesialainen roomalaiskatolinen piispa. Hänet vihittiin fransiskaanien papiksi 29. kesäkuuta 1975 ja nimitettiin Jayapuran hiippakunnan vihkipiispaksi sekä Bencennan titulaaripiispaksi 6. joulukuuta 1993. Piispaksi vihkiminen seurasi 10. huhtikuuta 1994. Pääkonsekraattorina toimi Herman Ferdinandus Maria Münninghoff, jota avustivat Jacobus Duivenvoorde, Alphonsus Augustus Sowada ja Francis Xavier Sudartanta Hadisumarta.Bishop Leo Laba Ladjar, O.F.M. Catholic- Hierarchy.org. Ladjar sai 29. elokuuta 1997 nimityksen Jayapuran piispaksi. == Lähteet == Luokka:Indonesialaiset papit Luokka:Katoliset piispat Luokka:Vuonna 1943 syntyneet Luokka:Elävät henkilöt
Herman Ferdinandus Maria Münninghoff

Herman Ferdinandus Maria Münninghoff (30. marraskuuta 1921 Woerden, Alankomaat – 7. helmikuuta 2018 Papua, Indonesia) oli alankomaalaissyntyinen, Indonesiassa uransa luonut roomalaiskatolinen piispa. Hänet vihittiin fransiskaanien papiksi 15. maaliskuuta 1953 ja nimitettiin Djajapuran hiippakunnan johtoon 6. toukokuuta 1972. Piispaksi vihkiminen seurasi 10. syyskuuta. Pääkonsekraattorina toimi Justinus Darmojuwono, jota avustivat Herman Tillemans ja Alphonsus Augustus Sowada.Catholic-Hierarchy.org: Bishop Herman Ferdinandus Maria Münninghoff, O.F.M. Münninghoffin johtaman hiippakunnan nimeksi vaihdettiin 22. elokuuta 1973 Jayapura. Piispa jäi eläkkeelle 29. elokuuta 1997. == Lähteet == Luokka:Alankomaalaiset papit Luokka:Indonesialaiset papit Luokka:Katoliset piispat Luokka:Vuonna 1921 syntyneet Luokka:Vuonna 2018 kuolleet
Molly Moon (hahmo)

Molly Moon on Georgia Byngin kirjoittaman Molly Moon -kirjasarjan päähenkilö. Kirjasarjan alussa Mollya kiusataan, hän asuu orpokodissa ja hänelle tapahtuu kaikenlaista kurjaa, mutta myöhemmin hän oppii hypnotisoimaan ja hänestä tulee suosittu. Myöhemmin hän oppii myös matkustamaan ajassa kristallien avulla. Hänen parhaan kaverinsa nimi on Rocky. Sarjan aikana paljastuu, että hänellä on veli tulevaisuudessa vankina. Luokka:Kuvitteelliset lapset en:List of Molly Moon characters#Molly Moon
Sellaisena kuin sinä minut halusit

Sellaisena kuin sinä minut halusit () on Teuvo Tulion ohjaama elokuva vuodelta 1944. Elokuvan juonena on naisen alamäki ja turmeltuminen. Fockin esittämä saaristolaistyttö Maija lähtee rakkauteen pettyneenä kaupunkiin kotiapulaiseksi. Maija rakastuu emäntänsä poikaan, joka opiskelee lääkäriksi. Emäntä estää epäsäätyisen suhteen ja antaa Maijalle rahaa. Maija odottaa lasta. Vanha mies tarjoaa hänelle paikan kotiapulaisena. Mies joutuu vankilaan ja Maija puille paljaille. Maija päätyy merimieskapakan tarjoilijaksi ja kuvaan tulevat alkoholi ja prostituutio.Tulio, Teuvo: Elämäni ja elokuvani. Teoksessa Tulio teki elokuvasta samanaikaisesti myös ruotsinkielisen version,Pajukallio, Arto: Elokuvat. Helsingin Sanomat 13.5.2012, s. D 13. jossa hän käytti osittain eri näyttelijöitä. Sitä esitettiin ruotsinkielisenä suurimmista kaupungeista ainoastaan Vaasassa. Viitattu 13.5.2012. Tulio löysi melodraamatyylinsä tässä ensimmäisessä sotien jälkeisessä elokuvassaan. Kärjistetystä sisällöstä huolimattaPajukallio, Arto: Elokuvat. Helsingin Sanomat 5.7.2012, s. B 13. elokuvan ”kouraiseva kipeys ja kuvailmaisun komeus ovat kestäneet aikaa”.LL: Sellaisena kuin sinä minut halusit, Päivän elokuvia, Tv-maailma 25–26/2012, s. 57. == Näyttelijät == ; Ruotsinkielinen versio == Lähteet == == Aiheesta muualla == * Luokka:Teuvo Tulion ohjaamat elokuvat Luokka:Suomalaiset mustavalkoelokuvat Luokka:Vuoden 1944 suomalaiset elokuvat Luokka:Melodraamat
Eurasia Motorsport

Eurasia Motorsport on filippiiniläinen pikkuformulatalli. Talli perustettiin vuonna 2003, jolloin talli kilpaili Formula BMW Asia-sarjassa. Talli toimi kahden vuoden ajan Minardi-tallin junioritallina vuoteen 2005 saakka. Vuonna 2010 talli voitti Formula BMW Pacific-sarjan mestaruuden. Samana vuonna talli voitti GT Asia Series-sarjan mestaruuden. Talli on kilpaillut myös menestyksekkäästi Aasian F3 ja V6 Asia Series-sarjoissa. Vuonna 2012 talli kilpailee Formula Pilota China ja JK Racing Asia Series-sarjoissa. Talli osallistuu myös GT Asia Series-sarjaan. ==Lähteet== *http://www.eurasiamotorsport.com/news/index.php/about-eurasia-motorsport/ Luokka:Autourheilutallit
Luis Madrid Merlano

Luis Madrid Merlano (s. 27. lokakuuta 1946 Cartagena) on kolumbialainen roomalaiskatolinen arkkipiispa. Hänet vihittiin papiksi Istminan apostoliseen vikariaattiin 29. kesäkuuta 1971 ja nimitettiin Tibún prelaatiksi 21. toukokuuta 1988. Piispaksi vihkiminen seurasi 3. heinäkuuta. Pääkonsekraattorina toimi Angelo Acerbi, jota avustivat Gustavo Posada Peláez ja Carlos José Ruiseco Vieira.Catholic-Hierarchy.org: Archbishop Luis Madrid Merlano Madrid Merlano sai 19. huhtikuuta 1995 nimityksen Cartagon hiippakunnan johtoon. Hänet nimitettiin 30. maaliskuuta 2010 Nueva Pamplonan arkkipiispaksi, jonka virkaan hänet asetettiin 22. toukokuuta. == Lähteet == Luokka:Kolumbialaiset papit Luokka:Katoliset arkkipiispat Luokka:Vuonna 1946 syntyneet Luokka:Elävät henkilöt
José María Libório Camino Saracho

José María Libório Camino Saracho (13. marraskuuta 1931 Santurtzi, Espanja – 30. elokuuta 2021) oli brasilialainen roomalaiskatolinen piispa. Hänet vihittiin papiksi Brasiliaan 6. heinäkuuta 1958 ja nimitettiin São Miguel Paulistan hiippakunnan vihkipiispaksi sekä Urusin titulaaripiispaksi 16. kesäkuuta 1999. Piispaksi vihkiminen seurasi 29. syyskuuta. Pääkonsekraattorina toimi Alfio Rapisarda, jota avustivat Fernando Legal ja Carmelo Echenagusia Uribe.Catholic-Hierarchy.org: Bishop José María Libório Camino Saracho Camino Saracho sai 20. helmikuuta 2002 nimityksen Presidente Prudenten piispaksi, jona hän toimi, kunnes jäi eläkkeelle 16. huhtikuuta 2008. == Lähteet == Luokka:Brasilialaiset papit Luokka:Katoliset piispat Luokka:Vuonna 1931 syntyneet Luokka:Vuonna 2021 kuolleet
Luis Augusto Castro Quiroga

Luis Augusto Castro Quiroga (8. huhtikuuta 1942 Bogotá – 2. elokuuta 2022) oli kolumbialainen roomalaiskatolinen arkkipiispa. Hänet vihittiin Consolata- lähetyssaarnaajien papiksi 24. joulukuuta 1967 ja nimitettiin San Vicente- Puerto Leguízamon apostoliseksi vikaariksi sekä Aquae Flaviaen titulaaripiispaksi 17. lokakuuta 1986. Piispaksi vihkiminen seurasi 29. marraskuuta. Pääkonsekraattorina toimi Angelo Acerbi, jota avustivat Mario Revollo Bravo ja José Luis Serna Alzate.Catholic-Hierarchy.org: Archbishop Luis Augusto Castro Quiroga, I.M.C. Castro Quiroga sai 2. helmikuuta 1998 nimityksen Tunjan arkkipiispaksi. == Lähteet == Luokka:Kolumbialaiset papit Luokka:Katoliset arkkipiispat Luokka:Vuonna 1942 syntyneet Luokka:Vuonna 2022 kuolleet
José Luis Serna Alzate

José Luis Serna Alzate (17. helmikuuta 1936 Aranzazu – 28. syyskuuta 2014) oli kolumbialainen roomalaiskatolinen piispa. Hänet vihittiin Consolata- lähetyssaarnaajien papiksi 23. joulukuuta 1961 ja nimitettiin Florencian apostoliseksi vikaariksi sekä Cartennaen titulaaripiispaksi 15. marraskuuta 1978. Piispaksi vihkiminen seurasi 7. joulukuuta. Pääkonsekraattorina toimi Agnelo Rossi, jota avustivat Duraisamy Simon Lourdusamy ja Lucas Moreira Neves.Catholic-Hierarchy.org: Bishop José Luis Serna Alzate, I.M.C. Serna Alzate sai 9. joulukuuta 1985 nimityksen Florencian piispaksi, ja 8. heinäkuuta 1989 hänet nimitettiin Líbano-Hondan hiippakunnan johtoon. Hän erosi tehtävistään piispana 12. heinäkuuta 2002. == Lähteet == Luokka:Kolumbialaiset papit Luokka:Katoliset piispat Luokka:Vuonna 1936 syntyneet Luokka:Vuonna 2014 kuolleet
Scary Monsters and Nice Sprites

Scary Monsters and Nice Sprites on yhdysvaltalaisen elektronista musiikkia tekevän Skrillexin toinen EP, joka julkaistiin 22. lokakuuta 2010. Scary Monsters and Nice Sprites palkittiin parhaana Dance/Electronica-levytyksenä Grammy Awardsissa vuonna 2012. == Kappaleet == == Arvostelut == * Allmusic: Allmusic review * Alternative Press: Alternative Press * Punknews.org: Punknews.org * Robert Christgau: B+Robert Christgau == Lähteet == Luokka:Vuoden 2010 EP:t Luokka:Skrillexin albumit
Spiritualized

Spiritualized on englantilainen space rock -yhtye, joka perustettiin vuonna 1990 Rugbyssa, Warwickshiressä. Yhtyeen perustaja ja keulahahmo on Jason Pierce (alias J. Spaceman). Muut yhtyeen jäsenet ovat: Thomas Wayne, Tom Edwards, Doggen, John Coxon, Kevin 'Kevlar' Bales. == Diskografia == === Studioalbumit === * Lazer Guided Melodies (1992) * Pure Phase (1995) * Ladies and Gentlemen We Are Floating in Space (1997) * Let It Come Down (2001) * Amazing Grace (2003) * Songs in A&E; (2008) * Sweet Heart Sweet Light (2012) * And Nothing Hurt (2018) * Everything Was Beautiful (2022) === Livealbumit === *Fucked Up Inside (1993) *Royal Albert Hall October 10, 1997 (1998) === Kokoelmat === *The Complete Works: Volume One (2003) *The Complete Works: Volume Two (2004) == Aiheesta muualla == Luokka:Brittiläiset rockyhtyeet Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit Luokka:Brittiläiset garage rock -yhtyeet Luokka:Space rock -yhtyeet
Rafael Arcadio Bernal Supelano

Rafael Arcadio Bernal Supelano (28. marraskuuta 1934 Zipaquirá – 11. tammikuuta 2019) oli kolumbialainen roomalaiskatolinen piispa. Hänestä tuli redemptoristi 22. elokuuta 1952, ja hän sai pappisvihkimyksensä 11. tammikuuta 1959. Hänet nimitettiin Sibundoyn apostoliseksi vikaariksi ja Amudarsan titulaaripiispaksi 27. helmikuuta 1978. Piispaksi vihkiminen seurasi 15. huhtikuuta. Pääkonsekraattorina toimi Eduardo Martínez Somalo, jota avustivat Ramón Mantilla Duarte ja Arturo Salazar Mejia. Bernal Supelano sai 29. maaliskuuta 1990 nimityksen Araucan ja 10. tammikuuta 2003 Líbano-Hondan piispaksi. Hänet asetettiin jälkimmäiseen virkaan 25. maaliskuuta 2003, ja hän toimi siinä, kunnes erosi tehtävistään 28. helmikuuta 2004. == Lähteet == Luokka:Kolumbialaiset papit Luokka:Katoliset piispat Luokka:Vuonna 1934 syntyneet Luokka:Vuonna 2019 kuolleet
Fabio de Jesús Morales Grisales

Fabio de Jesús Morales Grisales (s. 27. heinäkuuta 1934) on kolumbialainen roomalaiskatolinen piispa. Hänet vihittiin redemptoristien papiksi 4. lokakuuta 1959 ja nimitettiin Sibundoyn apostoliseksi vikaariksi sekä Buduan titulaaripiispaksi 15. huhtikuuta 1991. Piispaksi vihkiminen seurasi 15. kesäkuuta. Pääkonsekraattorina toimi Paolo Romeo, jota avustivat Ramón Mantilla Duarte ja Rafael Arcadio Bernal Supelano.Catholic-Hierarchy.org: Bishop Fabio de Jesús Morales Grisales, C.SS.R. Morales Grisales sai 29. lokakuuta 1999 nimityksen Mocoa-Sibundoyn piispaksi, jona hän toimi, kunnes erosi tehtävistään 18. lokakuuta 2003. == Lähteet == Luokka:Kolumbialaiset papit Luokka:Katoliset piispat Luokka:Vuonna 1934 syntyneet Luokka:Elävät henkilöt
Luis Alberto Parra Mora

Luis Alberto Parra Mora (22. maaliskuuta 1944 Tenza – 8. elokuuta 2023 Bogotá) oli kolumbialainen roomalaiskatolinen piispa. Hänet vihittiin papiksi Bogotán arkkihiippakuntaan 9. lokakuuta 1971 ja nimitettiin Mocoa-Sibundoyn hiippakunnan johtoon 18. lokakuuta 2003. Hänet asetettiin virkaansa 16. tammikuuta 2004. Piispaksi konsekroinnin suoritti 11. joulukuuta 2003 Beniamino Stella, jota avustivat Misael Vacca Ramirez ja Olavio López Duque.Catholic-Hierarchy.org: Bishop Luis Alberto Parra Mora == Lähteet == Luokka:Kolumbialaiset papit Luokka:Katoliset piispat Luokka:Vuonna 1944 syntyneet Luokka:Vuonna 2023 kuolleet
Babiana

Babiana (Babiana stricta) on kurjenmiekkakasveihin (heimo Iridaceae) kuuluva laji, jota viljellään huonekasvina.Räty ja Alanko 2004, s. 32 Se on kotoisin Kapmaasta Etelä-Afrikasta. __NOTOC__ ==Tuntomerkit== Babianan lehdet ovat yksisirkkaisille kasveille ominaisesti silposuonisia. Kasvilla on mukulamainen maavarsi. Korkeutta babiana kasvaa 12–15 cm ilman kukintovanaa. Viljelyssä on monenlaisia lajikkeita, joiden kukat vaihtelevat väriltään. Tavallisesti ne ovat sinisiä tai vaaleanpunaisia valkoisin kirjavoinnein. Keväisin kukin kukintovana tuotta kuusi tai useampia miellyttävästi sitruunalta tuoksuvia kukkia käsittävän kukinnon. Hedelmä on pyöreä kota. Siemenet ovat mustia ja kovakuorisia. ==Lähteet== *Räty, E. ja Alanko P. 2004: Viljelykasvien nimistö. – Puutarhaliiton julkaisuja 328. ISBN 951-8942-57-9. ===Viitteet=== == Aiheesta muualla == * Finto: Kassu – Kasvien suomenkieliset nimet: Babiana (Babiana stricta) Luokka:Kurjenmiekkakasvit
Pieni talo preerialla (kirja)

Pieni talo preerialla (Little House on the Prairie) on Laura Ingalls Wilderin kirjoittama kirja, joka julkaistiin vuonna 1935. Se kuuluu sarjaan Pieni talo, jonka ensimmäinen kirja on Pieni talo suuressa metsässä. Kirja kertoo sen kirjoittajan lapsuuden perheen elämästä Independencessä Kansasin osavaltiossa vuosina 1873–1874 Lauran ollessa 5–7-vuotias. Kirjassa perhe saapuu preerialle uudisraivaajaksi, rakentaa talon, metsästää ja aloittaa maanviljelyn. == Lähteet == Luokka:Vuoden 1935 kirjat Luokka:Pieni talo -sarja
Bruno Tommasi

Bruno Tommasi (14. tammikuuta 1930 Montignoso – 17. syyskuuta 2015) oli italialainen roomalaiskatolinen arkkipiispa. Hänet vihittiin papiksi 6. heinäkuuta 1958 ja nimitettiin Pontremolin hiippakunnan piispaksi sekä Apuanian (sittemmin Massa Carrara-Pontremoli) koadjuuttoripiispaksi 10. kesäkuuta 1983. Piispaksi vihkiminen seurasi 12. heinäkuuta. Pääkonsekraattorina toimi Paolo Bertoli, jota avustivat Giuseppe Fenocchio ja Giuliano Agresti.Catholic-Hierarchy.org: Archbishop Bruno Tommasi Tommasi sai 23. helmikuuta 1988 nimityksen Massa Carrara-Pontremolin piispaksi ja 20. maaliskuuta 1991 Luccan arkkipiispaksi, jona hän toimi, kunnes jäi eläkkeelle 22. tammikuuta 2005. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1930 syntyneet Luokka:Vuonna 2015 kuolleet
Filingué (departementti)

Filingué on departementti Nigerin Tillabérin alueella. Sen pinta-ala on 26 217 neliökilometriä. Asukkaita on 537 700 henkeä (vuonna 2010, arvio). Filinguén departementti rajoittuu koillisessa Tahouan alueen Tchintabaraden ja Tahouan departementteihin, kaakossa Dosson alueen Dogondoutchin sekä etelässä Logan ja Boboyen departementteihin, lounaassa Tillabérin alueen Kollon ja lännessä Ouallamin departementteihin sekä pohjoisessa Maliin. Departementin hallinnollinen keskus on Filinguén kaupunki. Lisäksi siihen kuuluu kuusi maalaiskuntaa: Abala, Imanan, Kourefeye Centre, Sanam, Tagazar ja Tondikandia. Tärkeimmät elinkeinot ovat maanviljely sekä laiduntamiseen ja paimentolaisuuteen perustuva karjanhoito. Monet käyvät ansiotöissä alueen ulkopuolella. ==Lähteet== *
Imperial State Electric

Imperial State Electric on The Hellacopters-yhtyeen nokkamiehen Nicke Anderssonin perustama ruotsalainen rock-yhtye. __NOTOC__ == Jäsenet == * Nicke Andersson – laulu, kitara * Dolf De Borst – bassokitara * Tobias Egge – kitara * Thomas Eriksson – rummut == Diskografia == === Studioalbumit === * * * * * === EP:t === * * === Livealbumit === * === Kokoelma-albumit === * === Singlet === * * * * * * "Cagey Cretins" with Smoke Mohawk (2012) * "Can't Seem to Shake It Of My Mind" / "Cry A Little Longer" (2012) * "Policy of Truth" with Mary's Kids (2013) * "Uh Huh" (electric & acoustic versions) (2013) * "Reptile Brain" / "Reptile Sludge" (2013) * "(Why Don't You) Leave It Alone" / "Heeby Jeebies" (2014) * "What You Want" / "How Can You Do It Baby" (2014) * "All Over My Head" (2015) Luokka:Ruotsalaiset rockyhtyeet Luokka:Ruotsalaiset hard rock -yhtyeet Luokka:Ruotsalaiset garage rock -yhtyeet
Basto

Basto (oikea nimeltään Jef Martens, s. 8. tammikuuta 1975 Hoogstraten, Belgia) on belgialainen house/electro tuottaja ja DJ. == Singlet == * "Rock With You" (2005) * "On My Own" (mukana Peter Luts) (2008) * "Your Fire" (2010) * "Gregory's Theme" (2012) * "Again and Again" (2012) * "Cloudbreaker" (Yves & Basto) (2012) * "I Rave You (Give It to Me)" (2012) * "Hold You" (2015) == Aiheesta muualla == * Basto Facebook -sivustolla * Luokka:Belgialaiset elektronisen musiikin artistit Luokka:Belgialaiset DJ:t Luokka:Vuonna 1975 syntyneet Luokka:Elävät henkilöt
Umberto De Morpurgo

Umberto Luigi De Morpurgo (12. tammikuuta 1896 Trieste, Itävalta-Unkari – 26. helmikuuta 1961 Geneve, Sveitsi) oli italialainen tennispelaaja. De Morpurgo edusti maataan Davis Cupissa vuoteen 1933 asti, toimien joukkueen kapteenina vuosina 1922–1931. Wimbledonissa hän pääsi puolivälieriin vuonna 1928 ja Ranskan mestaruusturnauksessa välieriin 1930. Pariisin olympialaisissa 1924 De Morpurgo saavutti pronssia kaksinpelissä, voitettuaan pronssiottelussa Jean Borotran. == Lähteet == Luokka:Italialaiset tennispelaajat Luokka:Italialaiset olympiamitalistit Luokka:Vuonna 1896 syntyneet Luokka:Vuonna 1961 kuolleet
Matka (albumi)

Matka on Paula Koivuniemen järjestyksessään 23. studioalbumi. Se julkaistiin 9. toukokuuta 2012 levymerkillä Warner Music Finland. Levyltä julkaistiin etukäteen discopoljentoinen kappale ”Queen”. Albumin kaikki kappaleet on säveltänyt ja sovittanut Mika Toivanen. == Kappaleet == # # # # # # # # # # == Muusikot == * Anssi Nykänen – rummut, lyömäsoittimet * Harri Rantanen – bassokitara * Tuomas Wäinölä – kitara * Varre Vartiainen – kitara * Mika Toivanen – kosketinsoittimet, taustalaulu * Janne Toivonen – trumpetti * Mongo Aaltonen – lyömäsoittimet * Marika Tuhkala, Pekka Kuorikoski, Hanna-Riikka Siitonen – taustalaulu * Maija Linkola, Pasi Eerikäinen, Laura Airola, Riikka Lampinen – jouset * Rick Lover – puhe raidalla 7. == Lähteet == == Aiheesta muualla == * Matka discogs.com -sivustolla Luokka:Paula Koivuniemen albumit Luokka:Vuoden 2012 albumit Luokka:Mika Toivasen tuottamat albumit
Paperibambu

Paperibambu (Bambusa vulgaris) on bambuihin lukeutuva heinäkasvi, jota voidaan pitää huonekasvina.Räty, E. ja Alanko, P.: Viljelykasvien nimistö. Puutarhaliiton julkaisuja 328. 2004. ISBN 951-8942-57-9. == Ulkonäkö ja koko == Paperibambu muodostaa melko harvavartisia kasvustoja ja on piikitön. Sen korret ovat sitruunankeltaisia ja vihreäraitaisia. Lehdet ovat tummanvihreitä. Varret eivät ole suoria eivätkä helposti halkaistavissa; ne ovat taipumattomia, paksuseinäisiä ja vahvoja. Korren pituus on täysikasvuisena 10–20 metriä ja paksuus 4–10 senttimetriä. Nivelet ovat hieman turvonneet. Nivelvälit ovat 20–45 senttimetrin mittaisia. Nivelissä on useita haaroja. Korren lehdet ovat karisevia ja tiheäkarvaisia. Lehtilapa on kapean keihäsmäinen. Kukinta on harvinaista, eikä kasvi tuota siemeniä. Hedelmät ovat harvinaisia, mikä johtuu siitepölyn huonosta elinkyvystä. Koko kasvusto kukkii useiden vuosikymmenten väliajoin, ja kussakin korressa on runsaasti kukkia. Kasvullinen lisääminen tapahtuu jakamalla kasvustoja, juurakon avulla, varsi- ja haarapistokkaista ja taivukkaista. Helpoin ja käytetyin kasvatusmenetelmä on pistokaslisäys. == Levinneisyys == Paperibambun alkuperä on tuntematon. Sen arvellaan olevan peräisin trooppisesta Aasiasta, Etelä-Kiinasta tai Madagaskarilta. Kaikkialla tropiikissa ja subtropiikissa paperibambu on bambulajeista viljellyin. Laji tunnetaan enimmäkseen viljeltynä, mutta viljelykarkulaisena ja villiytyneenä se on levinnyt kaikkialle tropiikkiin ja subtropiikkiin. Se on ensimmäinen Eurooppaan tuotu bambulaji ja 1700-luvulle mennessä siitä oli jo tullut suosittu kasvihuonekasvi. == Lähteet == == Aiheesta muualla == *Kasvien suomenkieliset nimet (Kassu): Paperibambu (Bambusa vulgaris) *iNaturalist: Paperibambu (Bambusa vulgaris) *ITIS: Bambusa vulgaris *UniProt: Taxonomy - Bambusa vulgaris (Common bamboo) *Global Biodiversity Information Facility (GBIF): Bambusa vulgaris *Flora of China: Bambusa vulgaris *Centre for Agriculture and Biosciences International (CABI): Bambusa vulgaris (common bamboo) Luokka:Bambut to:Pitu
Dannet

Dannet on maalaiskunta ja sen keskuspaikka Agadezin alueen Arlitin departementissa Nigerissa. Se sijaitsee Aïrvuoriston länsipuolella noin 50 kilometriä Arlitista etelään. Kunnassa on 9 700 asukasta (vuonna 2010, arvio). Kunta käsittää neljä hallintokylää, kaksi leiriä ja 18 vedenottopaikkaa. Asukkaat ovat tuaregeja. Paikallisia elinkeinoja ovat keinokasteluun perustuva puutarhaviljely ja paimentolaisten harjoittama karjanhoito. Osa alueesta on täysin asumatonta autiomaata. ==Lähteet== Luokka:Arlitin departementti Luokka:Nigerin kunnat Luokka:Nigerin kylät
Etelänherneet

Etelänherneet (Baptisia) on hernekasvisuku (heimo Fabaceae eli Leguminosae), joita viljellään monivuotisina koristekasveina eli perennoina.Räty ja Alanko 2004: 32 == Lajeja == * keltaetelänherne (Baptisia tinctoria) * sinietelänherne (Baptisia australis) == Lähteet == * Räty, E. ja Alanko P. 2004: Viljelykasvien nimistö. – Puutarhaliiton julkaisuja 328. ISBN 951-8942-57-9 === Viitteet === == Aiheesta muualla == *Suomen Lajitietokeskus: Etelänherneet (Baptisia) *Finto: Kassu – Kasvien suomenkieliset nimet: Etelänherneet (Baptisia) *ITIS: Baptisia *United States Department of Agriculture (USDA): Baptisia Luokka:Hernekasvit
Kanankaalit

Kanankaalit (Barbarea) on ristikukkaiskasveihin (heimo Brassicaceae) kuuluva kasvisuku, jonka lajeja voidaan käyttää ravintokasveina.Räty ja Alanko 2004, s. 32. Sukuun kuuluu noin 22 lajia. == Lajeja == * krassikanankaali eli maakrassi (Barbarea verna) * peltokanankaali (Barbarea vulgaris) ** kaaripeltokanankaali (subsp. arcuata) ** oikopeltokanankaali (subsp. vulgaris) * ranskankanankaali (Barbarea intermedia) * rantakanankaali (Barbarea stricta) == Lähteet == * Räty, E. ja Alanko, P. 2004: Viljelykasvien nimistö. – Puutarhaliiton julkaisuja 328. ISBN 951-8942-57-9. === Viitteet === == Aiheesta muualla == * Finto: Kassu – Kasvien suomenkieliset nimet: Barbarea * Suomen Lajitietokeskus: Kanankaalit – Barbarea * Funet: Kanankaalit (Barbarea) * ITIS: Barbarea * United States Department of Agriculture (USDA): Barbarea * Flora of China: Barbarea *
Tietokilpailun Pohjoismaiden-mestaruuskilpailut

Tietokilpailun Pohjoismaiden-mestaruuskilpailut (Nordic Quizzing Championships) on Pohjoismaille ja Baltian maille tarkoitettu, alun perin kahden ja sittemmin kolmen vuoden välein järjestettävä tietokilpailutapahtuma. Tapahtumaan kuuluvat henkilökohtainen kilpailu, parikilpailu ja joukkuekilpailu. Kilpailua ovat isännöineet Tallinna vuosina 2008 ja 2018, Turku vuonna 2010, Kööpenhamina vuonna 2012http://www.nqc2012.dk/ sekä Oslo vuonna 2015. Kilpailujen kysymykset laaditaan osallistuvien maiden yhteistyönä. Suomalainen Tero Kalliolevo voitti kaikki kolme jaossa ollutta mestaruutta sekä vuonna 2008 että vuonna 2010. Vuonna 2012 hän voitti jälleen henkilökohtaisen sekä parien mestaruuden mutta joukkuekilpailun voitto meni Norjaan. Vuonna 2015 Kalliolevo voitti Jussi Suvannon kanssa parikilpailun mestaruuden ja saavutti muissa kilpailumuodoissa pronssia. Norjalainen Thomas Kolåsæter voitti kotimaassaan henkilökohtaisen kilpailun ja kuului myös joukkuekilpailun voittaneeseen Norjan maajoukkueeseen.Suomen Tietokilpailuyhdistyksen kilpailuraportit Vuonna 2018 kaikki mestaruudet jäivät Viroon ja Igor Habal voitti kolme kultamitalia. == Lähteet == Pohjoismaiden-mestaruuskilpailut Luokka:Kansainväliset kilpailut
Loistobarkeria

Loistobarkeria eli pantterikämmekkä (Barkeria spectabilis, syn. Epidendrum spectabile, E. lindleyanum) on kämmekkäkasveihin (heimo Orchidaceae) kuuluva laji, jota pidetään huonekasvina.Räty ja Alanko 2004: 32. Loistobarkeria esiintyy luonnonvaraisena Keski-Amerikassa: Meksikon Chiapasissa, El Salvadorissa, Guatemalassa, Hondurasissa ja Nicaraguassa. == Lähteet == * Räty ja Alanko 2004: Viljelykasvien nimistö. Puutarhaliiton julkaisuja 328. === Viitteet === Luokka:Kämmekkäkasvit
Malabarinpinaattio

Malabarinpinaattio eli malabarinpinaatti (Basella alba) on basellakasvien (Basellaceae) heimoon kuuluva köynnöstävä ruohokasvi, jota käytetään huone- ja ravintokasvina.Räty ja Alanko 2004, s. 32. == Lähteet == * Räty, E. ja Alanko, P. 2004: Viljelykasvien nimistö. Puutarhaliiton julkaisuja 328. ISBN 951-8942-57-9. === Viitteet === == Aiheesta muualla == * Kassu – Kasvien suomenkieliset nimet: Malabarinpinaatti eli malabarinpinaattio (Basella alba) * Suomen Lajitietokeskus: Malabarinpinaattio – Basella alba * ITIS: Basella alba * United States Department of Agriculture (USDA): Basella alba * Flora of China: Basella alba * Dr. Duke's Phytochemical and Ethnobotanical Databases: Basella alba Luokka:Basellakasvit
Kesäsuolukka

Kesäsuolukka eli kesäsypressi (Bassia scoparia, syn. Kochia scoparia) on revonhäntäkasvien heimoon (Amaranthaceae)Stevens 2001– kuuluva kasvilaji. Sen aiempi suomenkielinen nimi on harhaanjohtava: kasvi ei ole juuri mitään sukua havupuihin kuuluville sypresseille, enempää kuin koppisiemeniset kasvit paljassiemenisille. == Ulkonäkö == Kesäsuolukka on yksivuotinen pystykasvuinen yleensä runsaasti haarova ruoho. Sen lehdet ovat suikeita ja kasvavat varressa kierteisesti. Latvakukinnot ovat tiheän tähkämäisiä ja koostuvat huomaamattoman pienistä kukista. Kukissa on viisi kehälehteä, esilehdet puuttuvat, kukintojen tukilehdet ovat varsilehtiä muistuttavia. Kesäsuolukan alalajeja ovat rikkakesäsuolukka (subsp. densiflora) ja tarhakesäsuolukka (subsp. scoparia). Rikkakesäsuolukka kasvaa 30–100 senttimetriä korkeaksi. Lajin koristemuodot voivat olla hyvin tiheähaaraiseksi säännöllisenmuotoiseksi pensaaksi kasvavia kasveja, joiden koristeellisuus perustuu runsaaseen lehtimassaan. Lehtien väri vaihtelee kirkkaanvihreästä punaiseen. == Lajikkeita == Kesäsuolukkaa viljellään yksivuotisena koristekasvina. Sen viljelylajikkeita ovat: * viherkesäsypressi (B. scoparia ’Childsii’) * rusokesäsypressi (B. scoparia ’Trichophylla’) == Lähteet == * Stevens, P. F. 2001–: Angiosperm Phylogeny Website. === Viitteet === == Aiheesta muualla == * Suomen Lajitietokeskus: Kesäsuolukka – Bassia scoparia Luokka:Revonhäntäkasvit
Bauhiniat

Bauhiniat eli perhospuut (Bauhinia) on hernekasvien (Fabaceae) heimon alaheimoon Caesalpinioideae kuuluva puuvartiskasvien suku. Suvussa on noin 195 lajia, joita esiintyy Amerikan, Afrikan, Aasian ja Australian lämpimillä alueilla. == Lajeja == * hongkonginbauhinia (Bauhinia blakeana) * tikasbauhinia (Bauhinia guianensis) * punabauhinia (Bauhinia purpurea) * kellobauhinia (Bauhinia tomentosa) * kirjobauhinia (Bauhinia variegata)Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 * rusobauhinia (Bauhinia galpinii) * valkobauhinia (Bauhinia natalensis) Bauhinioita voidaan pitää huonekasveina. == Lähteet == == Aiheesta muualla == * Finto: Kassu – Kasvien suomenkieliset nimet: Bauhiniat (Bauhinia) * Suomen Lajitietokeskus: Bauhiniat – Bauhinia * ITIS: Bauhinia * United States Department of Agriculture (USDA): Bauhinia * Flora of China: Bauhinia * Pherobase: Floral volatiles of Genus Bauhinia Luokka:Hernekasvit
Larry the Cable Guy

Larry the Cable Guy (oikea nimi Daniel Lawrence "Dan" Whitney, s. 17. helmikuuta 1963 Pawnee City, Nebraska) on yhdysvaltalainen koomikko ja näyttelijä. Larry the Cable Guy on kansanomainen jokamies, joka pukeutuu baseball-lippikseen ja puhuu paksulla etelävaltojen aksentilla. Daniel Whitney aloitti stand up -koomikon uransa vielä oikealla nimellään vuonna 1986 ja siirtyi päätoimiseksi koomikoksi kaksi vuotta myöhemmin. Larry the Cable Guy -hahmon Whitney kehitti vuonna 1991, luopuen pian muista rooleistaan. Suureen suosioon hän nousi vuonna 2000 liityttyään Blue Collar Comedy Tourille kollegansa ja ystävänsä Jeff Foxworthyn kanssa. Larryn vuonna 2005 julkaisemaa komediaäänilevyä The Right to Bare Arms myytiin enemmän kuin yhtäkään komedialevyä Yhdysvalloissa 30 vuoteen. Whitney asuu Orlandossa, Floridassa vaimonsa ja kahden lapsensa kanssa. == Lähteet == ==Aiheesta muualla== * Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Vuonna 1963 syntyneet Luokka:Elävät henkilöt
Sammaljäkälä

Sammaljäkälä (Massalongia carnosa) on pieni lehtijäkälä Se kasvaa kivipinnalla melko avoimilla tai puolivarjoisilla kalliojyrkänteillä. Se elää usein sammalen joukossa. Sammaljäkälä on alle kolme senttimetriä korkea, liuskainen ja kasvaa ruusukkeina. Liuskat ovat alustanmyötäiset tai kohenevat, kapeat ja usein kärjestään levenevät. Sen yläpinta on harmaan- tai tummanruskea, mutta aurinkoisilla paikoilla voi olla punertavanruskea. Sammaljäkälä on levinnyt maailmassa sirkumpolaarisesti. Sitä löytyy paikoitellen koko Suomesta. Laji on silmälläpidettävä (NT). Sammaljäkälässä ei esiinny jäkäläaineita eli sekundaarisiä aineenvaihduntatuotteita. Sammaljäkälän leväosakkaana toimii sinilevä (Nostoc). == Lähteet == * Pinkka: Sammaljäkälä (Massalongia carnosa) (Kuvia) === Viitteet === == Aiheesta muualla == * Laji.fi: Sammaljäkälä (Massalongia carnosa) * UniProt: Taxonomy - Massalongia carnosa * Global Biodiversity Information Facility (GBIF): Massalongia carnosa * Consortium of Lichen Herbaria: Massalongia carnosa * Italic 7.0, The Information System on Italian Lichens: Massalongia carnosa Luokka:Kotelosienet
Mick Wingert

Mick Wingert (s. 1974) on yhdysvaltalainen näyttelijä. Hänet tunnetaan muun muassa ääniroolista animaatiosarjassa Kung Fu Panda: Legends of Awesomeness. ==Aiheesta muualla== * Luokka:Yhdysvaltalaiset näyttelijät Luokka:Vuonna 1974 syntyneet Luokka:Elävät henkilöt
Danny Jacobs

Daniel Charles "Danny" Jacobs, Jr. (s. 7. heinäkuuta 1968) on yhdysvaltalainen näyttelijä. Hänet tunnetaan muun muassa ääniroolista piirroselokuvassa The Penguins of Madagascar. ==Aiheesta muualla== * Luokka:Vuonna 1968 syntyneet Luokka:Elävät henkilöt Luokka:Yhdysvaltalaiset urheiluvaikuttajat Luokka:Yhdysvaltalaiset julkisuuden henkilöt Luokka:Yhdysvaltalaiset juontajat Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Yhdysvaltalaiset ääninäyttelijät
Suppiloköynnös

Suppiloköynnös (Beaumontia grandiflora) on oleanterikasvien heimoon (Apocynaceae) sijoittuva köynnöskasvilaji, jota pidetään huonekasvina.Räty ja Alanko 2004:32 == Lähteet == *Räty, E. ja Alanko, P. 2004: Viljelykasvien nimistö. Puutarhaliitto. ISBN 951-8942-57-9 ===Viitteet=== Luokka:Oleanterikasvit
Linaria hellenica

Linaria hellenica on yksivuotinen kannusruohojen sukuun kuuluva kasvilaji. Kasvi on kotoperäinen Kreikassa. == Ulkonäkö ja koko == Linaria hellenica on yksivuotinen kasvi eli se kasvaa joka vuosi siemenestä. Kasvin siemenet ovat 0,5–0,75 millimetriä paksuja ja väriltään mustanharmaita. Kasvin lehdet ovat pitkänomaisia ja litteitä, ja kooltaan 15–37 × 1–2,5 mm. Kasvin kukinnossa on 10–20 kukkaa. Suojuslehdet ovat pitkänomaisia ja pituudeltaan 3–8,5 mm. Kukkaperän pituus kukassa on 4,5–6,5 mm ja hedelmän puolestaan 7–14 mm. Teriö on väriltään keltainen ja pituus on 14–15 mm. Kodan koko on 5–6 × 4–4,5 mm. Kota on muodoltaan pitkänomainen. Linaria hellenica -kasvin varret ovat noin 50 senttimetriä pitkiä ja pystyjä. == Levinneisyys == Linaria hellenica on kotoperäinen laji Kreikan Peloponnesoksella sijaitsevalla Natura 2000 -verkostoon kuuluvalla alueella. Alue käsittää Elafónisoksen saaren sekä alueita vastapäiseltä mantereelta, Neápolin luoteispuolelta. Kasvin populaatiot ovat pienikokoisia ja haavoittuvaisia ihmistoiminnan, kuten esimerkiksi matkailun, maanviljelyn ja kaupungistumisen vuoksi. == Lähteet == hellenica Luokka:Kreikan kotoperäiset kasvit
Christopher Knights

Christopher Knights on yhdysvaltalainen näyttelijä. Hänet tunnetaan muun muassa ääniroolista piirroselokuvassa Madagascar. ==Aiheesta muualla== * Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Elävät henkilöt Luokka:Syntymävuosi puuttuu
Leopardinkurjenmiekka

Leopardinkurjenmiekka eli leopardikurjenmiekka eli leopardinkukka (Iris domestica, syn. Belamcanda chinensis) on kurjenmiekkakasveihin kuuluva kasvilaji, jota viljellään myös huonekasviksi. Laji esiintyy alkuperäisenä Itä-Aasiassa, Intiasta Kiinaan, Indokiinaan, Filippiineille, Koreaan ja Japaniin.Plants of the World Online: Iris domestica (L.) Goldblatt & Mabb. Viitattu 27.11.2021. == Lähteet == == Aiheesta muualla == * Finto: Kassu – Kasvien suomenkieliset nimet: Leopardinkukka (Iris domestica) * Suomen Lajitietokeskus: Leopardinkurjenmiekka – Iris domestica * ITIS: Iris domestica * United States Department of Agriculture (USDA): Belamcanda chinensis * Dr. Duke's Phytochemical and Ethnobotanical Databases: Belamcanda chinensis Luokka:Kurjenmiekat‎
Burns

Burns on brittiläisperäinen sukunimi. ==Henkilöitä== * Anna Burns (s. 1962), pohjoisirlantilainen kirjailija * Bob Burns (1950–2015), yhdysvaltalainen rumpali * Brent Burns (s. 1985), kanadalainen jääkiekkoilija * Brooke Burns (s. 1978), yhdysvaltalainen näyttelijä * Charles Burns (s. 1955), yhdysvaltalainen sarjakuvataiteilija ja kuvittaja * Edward Burns (s. 1968), yhdysvaltalainen näyttelijä * Edward James Burns (s. 1957), yhdysvaltalainen katolinen piispa * George Burns (1896–1996), yhdysvaltalainen koomikko ja näyttelijä * Jacqueline Burns (s. 1997), pohjoisirlantilainen jalkapallomaalivahti * Jake Burns (s. 1958), pohjoisirlantilainen muusikko * Ken Burns (s. 1953), yhdysvaltalainen dokumenttielokuvien ohjaaja ja tuottaja * Laura J. Burns (s. ?), yhdysvaltalainen kirjailija * Lindsay Burns (s. 1965), yhdysvaltalainen soutaja * Lucy Burns (1879–1966), yhdysvaltalainen suffragetti * Marc Burns (s. 1983), trinidadtobagolainen pikajuoksija * Marilyn Burns (1956–2014), yhdysvaltalainen näyttelijä * Mark Burns (1936–2007), englantilainen elokuva- ja televisionäyttelijä * Mark Burns (s. 1958), yhdysvaltalainen valokuvaaja * Mark Burns (s. 1967), englantilainen kriketinpelaaja * Mark Burns (s. 1979), yhdysvaltalainen pappi ja televisioevankelista * Nathan Burns (s. 1988), australialainen jalkapalloilija * Pat Burns (1952–2010), kanadalainen jääkiekkovalmentaja * Pete Burns (1959–2016), englantilainen laulaja/lauluntekijä * Richard Burns (1971–2005), englantilainen ralliautoilija * Ricky Burns (s. 1983), brittiläinen nyrkkeilijä * Robert Burns (1759–1796), skotlantilainen runoilija * Scott Burns (s. ?), yhdysvaltalainen tietokoneinsinööri ja musiikkituottaja * Thomas Matthew Burns (s. 1944), brittiläinen katolinen piispa * Tommy Burns (1956–2008), skotlantilainen jalkapallovalmentaja ja -pelaaja * Wes Burns (s. 1994), walesilainen jalkapalloilija * William Joseph Burns (s. 1956), yhdysvaltalainen diplomaatti ja CIA:n pääjohtaja ==Kuvitteellisia henkilöitä== * Montgomery Burns, Simpsonit-piirrossarjan hahmo == Muita merkityksiä == * USS Burns, yhdysvaltalainen sotalaiva
Kyynelhyasintti

Kyynelhyasintti (Bellevalia paradoxa) on yksisirkkaiskasvilaji, joka kuuluu parsakasvien (Asparagaceae) heimon alaheimoon Scilloideae (entinen hyasinttikasvien heimo)Stevens 2001–. Sitä käytetään huonekasvina. Kyynelhyasintti kasvaa luonnonvaraisena Iranissa, Irakissa, Etelä-Kaukasiassa ja Turkissa. == Lähteet == * Räty, E. ja Alanko, P. 2004: Viljelykasvien nimistö. Puutarhaliitto. ISBN 951-8942-57-9. * Stevens, P. F. 2001–: Angiosperm Phylogeny Website. http://www.mobot.org/mobot/research/apweb/ === Viitteet === Luokka:Parsakasvit
Vahakurpitsa

Vahakurpitsa eli vahakurkku (Benincasa hispida) on kurkkukasveihin (heimo Cucurbitaceae) kuuluva köynnöslaji, jota käytetään ravintokasvina.Räty ja Alanko 2004: 33 == Lähteet == *Räty, E. ja Alanko, P. 2004: Viljelykasvien nimistö. Puutarhaliitto. ISBN 951-8942-57-9 === Viitteet === == Aiheesta muualla == *Kassu – Kasvien suomenkieliset nimet: Vahakurpitsa (Benincasa hispida) *ITIS: Benincasa hispida *United States Department of Agriculture (USDA): Benincasa hispida *Flora of China: Benincasa hispida *Dr. Duke's Phytochemical and Ethnobotanical Databases: Benincasa hispida Luokka:Kurkkukasvit
Suklaakukka

Suklaakukka (Berlandiera lyrata) on mykerökukkaiskasvi (heimo Asteraceae eli Compositae), jota viljellään yksivuotisena koristekasvina. Räty ja Alanko 2004:33 == Lähteet == *Räty, E. ja Alanko, P. 2004: Viljelykasvien nimistö. Puuterhaliitto. ISBN 951-8942-57-9 === Viitteet === Luokka:Asterikasvit